Kulšu

Kulšu (Culśu) – demonė etruskų mitologijoje, požemio pasaulio vartų sergėtoja.Nancy Thomson de Grummond, Erika Simon. The Religion of the Etruscans, University of Texas Press, 2009, p. 58.

Vienintelis žinomas Kulšu atvaizdas išlikęs ant helenizmo laikų Hasti Afunei sarkofago, aptikto Kjuzyje (virš šio atvaizdo įrašytas demonę identifikuojantis vardas). Ant sarkofago Kulšu vaizduojama vilkinti trumpą suknelę, apnuogintomis krūtimis, avinti ilgaaulius batus (kaip ir greta stovinti demonė Vanth).J. Rasmus Brandt, HÎkon Ingvaldsen, Marina Prusac. Death and Changing Rituals: Function and meaning in ancient funerary practices, Oxbow Books, 2014, p. 148. Kulšu eina pro arkos formos vartus, jos dešinėje rankoje deglas, o kairėje greičiausiai laiko raktą.

Siejama su dviveidžiu dievu Kulšanšu (atitinka romėnų Janą), jų vardai sudaryti iš tos pačios šaknies (culś). Teigiama, kad ši šaknis veikiausiai susijusi su etruskų kalbos žodžiu, reiškusiu „durys“, ir atitinka .Nancy Thomson de Grummond, Erika Simon. The Religion of the Etruscans, University of Texas Press, 2009, p. 79. Vis dėlto, kitaip nei Kulšanšas, Kulšu nėra vaizduojama su dviem veidais.

 Šaltiniai 

Kategorija:Etruskų mitologija